Norsk Automobilfabrik

Norsk Automobilfabrik A/S ble opprettet 21. november 1917Rolseth (2011) side 21 som det første seriøse forsøk på industriell produksjon av biler i Norge. Fabrikkanlegget ble bygget på Kambo ved Moss. Selskapet inngikk avtale med Aktieselskapet Scania-Vabis i Södertälje i Sverige om lisensproduksjon av personbiler og lastebiler fra Scania-Vabis. Planen var å produsere 135 personbiler og 65 lastebiler allerede første produksjonsåret 1918Bertheau/Stokke (1991) side 181-182.

Fra 1919 skiftet selskapet navn til Norsk Automobilfabrik Scania-Vabis A/S. Produksjon kom i gang i 1919 som en monteringsproduksjon med alle mekaniske deler produsert i SödertäljeBertheau/Stokke (1991) side 185. Kun karosserier var av lokal produksjon.

Produksjonen ble aldri som planlagt. Kun lastebiler ble montert; 30 stk i 1918, 21 stk i 1919 og 20 stk i 1926Rolseth (2011) side 23. Fra 1921 ble det kun produsert karosserierRolseth (2011) side 24.

Selskapet ble avviklet i 1923Rolseth (2011) side 23.

 Referanser 

Litteratur
Haugestad, O: Automobil-ABC; Aschehoug & Co, Oslo 1916/1919/1920
Gretland, Peer: Bilens historie; Kongelig Norsk Automobilklub, Oslo 1951.
Bertheau, Øistein/Stokke, Christian: Made in Norway? Historien om bilproduksjon i Norge; Norsk Teknisk Museum, Oslo 1991 ISBN 82-90115-24-5. 
Rolseth, Asbjørn: Håndverk på hjul; Transportreportasje, Oslo 2001 ISBN 82-995890-0-2.
Rolseth, Asbjørn: Norsk lastebilleksikon II; Bilforlaget, Oslo 2009  ISBN 978-82-91062-11-2
Rolseth, Asbjørn: Super, bulldog og V8; Bilforlaget, Oslo 2011  ISBN 978-82-91062-12-9
Stav, Ivar/Wyller, Torill: Kambo - Norges Detroit; Østfoldmuseet, Sarpsborg 2008 ISBN 978-82-997751-1-3
Fiske, Lars: Automobilfabriken Fiske; No Comprendo Press, Oslo 2015 ISBN 978-82-8255-054-3

Kategori:Tidligere norske bilprodusenter
Kategori:Selskaper etablert i 1917
Kategori:Selskaper opphørt i 1923